Hebreërs – Gereformeerde Kerk Centurion
Vyf bestandele vir geloofsvolharding
Skriflesing: Hebreërs 10:32-29; 12:1- 3; 4-12
Teksvers: Hebreërs 12:1-3
Die brief/preek aan die Hebreërs, die gemeente van gelowiges in Rome, is geskryf tot aanmoediging om in die geloof te volhard.
Hier neem die skrywer/prediker die beeld van ‘n wedloop. Die taak is op ons gelê om aan die wedloop deel te neem en dit te voltooi. Die veronderstelling van die teksverse is dat ons die wedloop kan en gaan voltooi. Soos ‘n goeie atleet moet ons deelneem en die regte stappe neem sodat niks ons verhinder om die wedloop te voltooi nie.
In die gedeelte word iets van ‘n wenresep deur ons Hemelse Afrigter aan ons voorgehou. Stel jouself die prentjie voor en hou by die raad van jou Afrigter, “dan sal julle nie geestelik moeg word en uitsak nie”.
Gepubliseer op Maart 29, 2018
Die regte menseregte!
Skriflesing: Heb 4:12-5:10
Teksvers: Hebreërs 4:15,16
Menseregtedag. 21 Maart. Die herdenking van die dag toe 69 mense se reg om te lewe hulle gruwelik ontneem is tydens die Sharpeville-opstande in 1960 (180 mense is ook gewond toe polisie op ‘n skare losgebrand het. ŉ Week vantevore is 9 wit en swart polisieman-ne wreed deur ŉ oproerige skare gemartel en vermoor, en landwyd was daar soortgelyke gruweldade). Ons dink onwillekeurig aan die Lonmin-tragedie van onlangs. Mag die Here hierdie lieflike land van ons tog van hierdie gees van geweld bewaar en weer vrede en liefde herstel tussen alle mense in ons vaderland.
Dink ons egter na oor mense se sogenaamde “regte” en ons beskou dit deur die oog van ons werklike geskiedenis, dan het elke mens net een fundamentele reg: Die reg om vir ewig verlore te gaan! Die sonde het skeiding gebring tussen mens en die lewende God! Sonde het die dood gebring. Dooies het geen regte nie!
As God dan tydens die paasfees in Jerusalem sy Seun sonder enige regte aan ‘n vloekhout laat sterf, dan verdien Hy vir ons die reg om met nuwe vrymoedigheid na die troon van God te gaan.
Gepubliseer op November 25, 2017
Skriflesing: Heb 11:32-39
Teksvers: Heb 11:32-39
Geloof is sekerlik die grootste geskenk wat ons van God gekry het. Hierdie geloof is so kosbaar dat ons dit as geskenk moet koester en moet vashou en moet gebruik en alles tot eer van God. Sonder geloof kan ons nie lewe nie.
Wat doen jy met jou geloof? Koester jy dit deur nie net Bybellees nie, maar Bybelstudie. Bewaar jy dit deur aanhoudende gebede? Dank jy God elke dag vir jou geloof?
Geloof in God is ’n geskenk van God.
Geloof in God moet nie prysgegee word nie.
Geloof in God hou groot beloning in.